**“ŠOK Į TĖVŲ KLUMPES “ INICIATYVA KLAIPĖDOS PRANO MAŠIOTO PROGIMNAZIJOJE**

Atsakymų į klausimus "Kas man patinka?", "Kuo norėčiau būti?" reikia ieškoti daug anksčiau nei paskutiniais mokslo metais mokykloje. Todėl birželio 2d. Klaipėdos Prano Mašioto progimnazijos 6b klasės mokiniai dalyvavo Visuotinėje atvirų durų tėvų darbovietėse dienoje „Šok į tėvų klumpes“.Rugilės mama padėjo susipažinti su savo profesija. 6b klasės mokiniai išbandė gido darbą. Keliavome į Klaipėdos senamiestį. Čia patys mokiniai vedė ekskursiją savo klasės draugams. Išgirdome įdomius pasakojimus "Kaminkrėtys" ir "Laimės saga", "Taravos Anikė", "Slibinas", "Katinas džentelmeno veidu", "Vaiduoklis", "Stebuklingas peliukas", "Laiko knyga". Šeštokai džiaugėsi, kad daug sužinojo apie gido darbą. Mokiniai vienbalsiai pripažino, kad tokių dienų mokykloje jiems labai reikia. Juk mokykla padeda mokiniui plačiau žvelgti į ateitį: pažinti save, rinktis profesijas.

 6b Klasės auklėtoja Virgina Kerdokienė